നൗഷാദിന്റെ വീട്ടില് വിട്ടൊഴിയാതെ ദുരിതം... കിടപ്പാടംപോലും നഷ്ട്ടപ്പെടുമെന്ന ആശങ്ക.... കണ്ണുനീര് വിട്ടൊഴിയാതെ നൗഷാദിന്റെ മകള്.... ഇനി ആ അപകടം കൂടി സംഭവിക്കരുതേയെന്ന പ്രാര്ത്ഥനയില് ബന്ധുക്കള്... പ്രമുഖ പാചക വിദഗ്ധനും ചലച്ചിത്ര നിര്മാതാവുമായ നൗഷാദിന്റെ മരണ വാര്ത്ത ഉറ്റവര്ക്കും സുഹൃത്തുക്കള്ക്കും ഇപ്പോഴും പൂര്ണമായി ഉള്ക്കൊള്ളാനായിട്ടില്ല. കുറച്ച് കാലങ്ങളായി തിരുവല്ലയിലെ ആശുപത്രിയില് ചികിത്സയിലായിരുന്നു നൗഷാദ്. ഉദര, നട്ടെല്ല് സംബന്ധ രോഗങ്ങള്ക്ക് ഒരു വര്ഷത്തിലേറെയായി ചികിത്സയിലായിരുന്നു. അതിനിടെയാണ് ഭാര്യ ഷീബ ഹൃദയാഘാതത്തെ തുടര്ന്ന് മരിച്ചത്. രോഗങ്ങളോട് പൊരുതികൊണ്ടിരിക്കുന്ന നൗഷാദിനെ ഷീബയുടെ മരണം വല്ലാതെ തളര്ത്തി. ഭാര്യ മരിച്ച് രണ്ടാഴ്ചകള്ക്കു ശേഷം അദ്ദേഹവും മരണത്തിന് കീഴടങ്ങിയത്. പതിമൂന്ന് വയസ്സുകാരിയായ നഷ്വയാണ് ഇവരുടെ ഏക മകള്. ഇപ്പോഴിതാ, നൗഷാദ് അതിഭീകരമായ സാമ്ബത്തിക ബാധ്യതയിലായിരുന്നെന്നും താമസിക്കുന്ന വീട് പോലും മറ്റൊരാള്ക്ക് പണയപ്പെടുത്തിയിരിക്കുകയാണെന്നും വ്യക്തമാക്കിയിരിക്കുകയാണ് സംവിധായകനും നൗഷാദിന്റെ പ്രിയസുഹൃത്തുമായ ബ്ലസി. ഒരു അഭിമുഖത്തിലാണ് ബ്ലസിയുടെ ഈ വെളിപ്പെടുത്തല്. അനവധി വര്ഷങ്ങള് കാത്തിരുന്ന് ഒരുപാട് ചികിത്സകള്ക്കൊടുവിലാണ് നൗഷാദിനും ഭാര്യയ്ക്കും നഷ്വ എന്ന പെണ്കുഞ്ഞ് ഉണ്ടായത്. ഒരുവര്ഷത്തോളം ഷീബ ബെഡ്റെസ്റ്റില് ആയിരുന്നു. അങ്ങനെ ഉണ്ടായ കുഞ്ഞാണ് ഇപ്പോള് അനാഥമായത്. വളരെ വിഷമിപ്പിക്കുന്ന മറ്റൊരു കാര്യം അതിഭീകരമായ സാമ്ബത്തിക ബാധ്യതയാണ് അവനുള്ളത്. താമസിക്കുന്ന വീട് പോലും മറ്റൊരാള്ക്ക് പണയപ്പെടുത്തിയിരിക്കുകയാണ്. നൗഷാദിന്റെ ചികിത്സയ്ക്ക് വന് തുകയാണ് ചെലവായി. കുട്ടിക്ക് താമസിക്കാന് ഇടവും അവളുടെ സംരക്ഷണവുമാണ് ഇപ്പോള് ഞങ്ങള് സുഹൃത്തുക്കളുടെ ലക്ഷ്യമെന്നും ബ്ലസി പറഞ്ഞു. എന്നാല് നൗഷാദിന്റെ കുടുംബത്തിന് താങ്ങാകാന് സിനിമ മേഖല കൈകോര്ക്കുകയാണെന്നുള്ള വാര്ത്തകളും കഴിഞ്ഞ ദിവസം പുറത്ത് വന്നിരുന്നു. സംവിധായകന് ബ്ലസിയുടെ നേത്വത്തില് ഇതുമായി ബന്ധപ്പെട്ടുള്ള ചര്ച്ചകള് പുരോഗമിക്കുകയാണ്. നൗഷാദിന്റെ മകളുടെ ഭാവി സുരക്ഷിതമാക്കുന്നതിനാണ് പ്രഥമ പരിഗണനയെന്ന് നൗഷാദിന്റെ സുഹൃത്തും സംവിധായകനുമായ ബ്ലെസി ഒരു പ്രമുഖ ചാനലിനോട് പറഞ്ഞു. നൗഷാദിന്റെ മരണത്തോടെയാണ് കുടുംബം നേരിടുന്ന പ്രതിസന്ധി സിനിമ രംഗത്ത് ഉള്ളവര് അറിയുന്നത്. ട്രസ്റ്റ് രൂപീകരിച്ച് നൗഷാദിന്റെ മകള്ക്ക് മികച്ച പഠന സൗകര്യം ഒരുക്കും. വ്യക്തിപരമായി സൗഹൃദം ഉണ്ടായിരുന്നവരും സംഘടനകള് താല്പര്യം അറിയിച്ചിട്ടുണ്ടെന്നും ബ്ലെസി പറഞ്ഞു പിതാവിന്റെ പാത പിന്തുടര്ന്നാണ് നൗഷാദ് പാചക രംഗത്തേക്ക് എത്തിയത്. ഹോട്ടല് മാനേജ്മെന്റ് പഠനം പൂര്ത്തിയാക്കിയ ശേഷമായിരുന്നു ഇത്. നൗഷാദ് ദ ബിഗ് ഷെഫ് എന്ന പേരിലായിരുന്നു റസ്റ്ററന്റ് ശൃംഘല നടത്തിയിരുന്നത്. സിനിമയോടുള്ള ഇഷ്ടമാണ് അദ്ദേഹത്തെ നിര്മ്മാണ രംഗത്തേക്ക് എത്തിച്ചത്. ചലച്ചിത്ര നിര്മാതാവായിരുന്നുവെങ്കിലും പാചകരംഗത്തായിരുന്നു നൗഷാദിന് ഏറെ ആരാധകരുണ്ടായിന്നു. പ്രമുഖ കേറ്ററിങ്, റസ്റ്ററന്റ് ശൃംഖലയായ നൗഷാദ് ദ് ബിഗ് ഷെഫിന്റെ ഉടമ കൂടിയാണ് നൗഷാദ് . പാചക വിദഗ്ധന് ചലച്ചിത്ര നിര്മാതാവ് എന്നീ നിലകളില് ശ്രദ്ധ കേന്ദ്രീകരിച്ചാണ് അദ്ദേഹം പ്രവര്ത്തിച്ച് പോന്നിരുന്നത്. ഉറ്റ സുഹൃത്തും സഹപാഠിയും തിരുവല്ലക്കാരനുമായ ബ്ലെസി ആദ്യമായി സംവിധാനം ചെയ്ത് മമ്മൂട്ടി നായകനായ കാഴ്ച നിര്മിച്ചായിരുന്നു നൗഷാദ് സിനിമാരംഗത്തേക്ക് കടന്നു വന്നത്. ഗുജറാത്ത് ഭൂകമ്ബത്തിന്്റെ പശ്ചാത്തലത്തില് കഥ പറഞ്ഞ ചിത്രം മികച്ച അംഗീകാരം നേടി. 2004 ഓഗസ്റ്റ് 27 നായിരുന്നു അദ്ദേഹത്തിന്്റെ ആദ്യ ചിത്രം റിലീസ് ചെയ്തത്. അതിന്്റെ 17ാം വാര്ഷിക ദിനത്തിലുള്ള നൗഷാദിന്്റെ വിയോഗം ചലച്ചിത്ര പ്രേമികളെ ഞെട്ടിച്ചിരുന്നു. ബെസ്റ്റ് ആക്ടര്, ചട്ടമ്ബിനാട്, തകരച്ചെണ്ട തുടങ്ങിയ ചിത്രങ്ങളും നൗഷാദ് നിര്മ്മിച്ചു. വന് ബഡ്ജറ്റില് ഒരുങ്ങിയ ദിലീപ്ലാല് ജോസ്കുഞ്ചാക്കോ ബോബന് ചിത്രം സ്പാനിഷ് മസാല തിയറ്ററില് തകര്ന്നതോടെ നൗഷാദ് കടുത്ത സാമ്ബത്തിക പ്രതിസന്ധിയിലായി. പിന്നീട് കാറ്ററിങ്ങും ഹോട്ടല് ബിസിനസുമായി മുന്നോട്ടുപോയെങ്കിലും കൊവിഡിനെ തുടര്ന്നുണ്ടായ ലോക്ക് ഡൗണും മറ്റും എത്തിയതോടെ സാമ്ബത്തിക പ്രതിസന്ധിയായി. ഇതിനിടെ വീണ്ടും സിനിമാ നിര്മ്മാണ രംഗത്തേക്ക് കടന്നു വരാന് നൗഷാദ് ആഗ്രഹിച്ചിരുന്നതായി പ്രൊഡക്ഷന് കണ്ട്രോളര് എന് എം ബാദുഷ വെളിപ്പെടുത്തിയിരുന്നു. ഇഷ്ട സംവിധായകനായ ഷാഫിയോടൊപ്പം ബിജു മേനോനേ നായകനാക്കി ഒരു ചിത്രമായിരുന്നു അദ്ദേഹത്തിന്്റെ മനസിലുണ്ടായിരുന്നത്. ഈ പ്രോജക്ടിന്്റെ പോസ്റ്റ് പ്രൊഡക്ഷന് ജോലികള് ആരംഭിക്കാനിരിക്കെയായിരുന്നു നൗഷാദിന്്റെ അപ്രതീക്ഷിത വിയോഗം.